96. ΝΟΜΟΣ υπ’ αριθ. 859 της 29 Δεκ. 1978/5 Ιαν. 1979 (ΦΕΚ Α΄  2) Περί κυρώσεως της από 28 Ιουλ. 1978 Πράξεως Νομοθετικού Περιεχομένου του Πρόεδρου της Δημοκρατίας «περί μέτρων αφορώντων εις τας μισθώσεις Αστικών Ακινήτων εν τω Νομώ Θεσσαλονίκης», και τροποποιήσεως διατάξεων ταύτης. Άρθρον πρώτον.-Κυρούται η από 28 Ιουλ. 1978 Πράξις Νομοθετικού Περιεχομένου του Προέδρου της Δημοκρατίας «περί μέτρων αφορώντων εις τας μισθώσεις Αστικών Ακινήτων εν τω Νομώ Θεσσαλονίκης» δημοσιευθείσα εις το υπ’ αριθ. 117/1978 Φ.Ε.Κ. (τεύχος Α΄) ανωτ. αριθ. 91). Άρθρον δεύτερον.-1-4.(Αντικαταστάθηκαν οι παρ. 1, 3, 4 και 6 της από 28 Ιουλ. 1978 Πράξεως Νομοθετικού Περιεχομένου η οποία κυρώθηκε με το Νόμ. 859/1979, ανωτ. αριθ. 91). 5.Δεν έχουν εφαρμογήν επί των θεμάτων των ρυθμιζομένων υπό της κυρουμένης δια του παρόντος Πράξεως αι διατάξεις α)του Νόμ. 813/1978 «περί εμπορικών και ετέρων τινών κατηγοριών μισθώσεων», β)της παρ. 5 του άρθρ. 6 της από 28 Ιουλ. 1978 Πράξεως Νομοθετικού Περιεχομένου του Προέδρου της Δημοκρατίας «περί αποκαταστάσεως ζημιών εκ των σεισμών 1978 εις περιοχήν Βορείου Ελλάδος και ρυθμίσεως συναφών θεμάτων» και γ)της από 9 Αυγ. 1978 Πράξεως Νομοθετικού Περιεχομένου του Προέδρου της Δημοκρατίας «περί επιβολής αγορανομικού ελέγχου επί των μισθωμάτων κατοικιών», εφ’ όσον υπό του παρόντος δεν ορίζεται άλλως. Άρθρον τρίτον.-Η ισχύς του παρόντος άρχεται από της δημοσιεύσεως αυτού δια της Εφημερίδος της Κυβερνήσεως. 